
PATVIRTINTA

Šakių rajono savivaldybės administracijos 

direktoriaus 2015 m. rugsėjo 28 d.

įsakymu Nr. AT-971
BENDROJO SKYRIAUS PRIIMAMOJO SEKRETORIAUS PAREIGYBĖS APRAŠYMAS
I. BENDROJI DALIS
 


1. Bendrojo skyriaus priimamojo sekretoriaus pareigybė reikalinga nuolatiniam ryšiui palaikyti tarp savivaldybės vadovybės ir savivaldybės administracijos struktūrinių padalinių sprendžiant savivaldybės vidaus darbo klausimus, interesantų, delegacijų priėmimui, darbui su dokumentų valdymo sistemomis, vadovų pasirašomiems dokumentams registruoti, įslaptintos informacijos administravimui, kontaktinei savivaldybės informacijai telefonu, elektroniniu būdu teikti. Priimamojo sekretorių priima į darbą ir atleidžia iš jo rajono savivaldybės administracijos direktorius.

2. Bendrojo skyriaus priimamojo sekretorius yra darbuotojas, dirbantis pagal darbo sutartį.


3. Darbuotojas, einantis šias pareigas, turi atitikti šiuos reikalavimus:



3.1. turi aukštąjį universitetinį arba jam prilygintą išsilavinimą.


3.2. mokėti kaupti, sisteminti, valdyti, apibendrinti informaciją ir rengti išvadas;


 3.3.būti susipažinusiam su Lietuvos Respublikos Konstitucija, įstatymais, Vyriausybės nutarimais ir kitais teisės aktais, reglamentuojančiais vietos savivaldos institucijų veiklą;

3.4. išmanyti dokumentų rengimo bei įforminimo reikalavimus;


3.5. mokėti dirbti su savivaldybės Dokumentų valdymo sistema;


3.6. išmanyti tarnybinio protokolo reikalavimus, dalykinio bendravimo taisykles;
   3.7. savarankiškai planuoti, organizuoti savo veiklą;


3.8. mokėti dirbti kompiuteriu (Microsoft Office programų paketu);


3.9. mokėti naudotis biuro technika ir ryšio priemonėmis;

  
3.10. darbe vadovautis LR įstatymais, mero potvarkiais, savivaldybės administracijos direktoriaus įsakymais ir šiuo pareigybės aprašymu.
II. DARBUOTOJO, EINANČIO ŠIAS PAREIGAS, FUNKCIJOS


4.  Priima savivaldybės tarybos, mero ir administracijos korespondenciją, gaunamą paprastu, registruotu ir savivaldybės elektroniniu paštu, atlieka pirminį jos tvarkymą, nustatyta tvarka užregistruoja juridinių asmenų prašymus, įslaptintos informacijos dokumentus Dokumentų valdymo sistemoje.


5. Siekiant viešojo administravimo efektyvumo, padeda organizuoti savivaldybės merui, jo pavaduotojui darbą, rūpintis jų kabinetų parengimu darbui, interesantų priėmimu.

6. Perduoda vadovams pasirašyti Dokumentų valdymo sistemoje užregistruotus siunčiamus raštus.


7. Palaiko ryšį tarp savivaldybės vadovybės ir administracijos struktūrinių padalinių sprendžiant įvairius administracijos vidaus darbo klausimus.


8. Pagal patvirtintą dokumentacijos planą formina dokumentų bylas

9. Užtikrina dokumentacijos apsaugą ir sutvarkytas dokumentų bylas, vadovaujantis Dokumentų tvarkymo taisyklių nustatytais terminais, perduoda į archyvą


10. Vadovaujantis Asmenų prašymų nagrinėjimo ir jų aptarnavimo viešojo administravimo įstaigose ir kituose viešojo administravimo subjektuose taisyklių patvirtinta tvarka, priima lankytojus, informuoja apie juos merą, administracijos direktorių, savivaldybės kontrolierių, jų pavaduotojus, kitus valstybės tarnautojus bei darbuotojus, dirbančius pagal darbo sutartis.


11. Organizuoja svečių, delegacijų, atvykstančių pas merą, mero pavaduotoją priėmimą.


12. Priima ir perduoda informaciją telefonu, faksu bei elektroniniu būdu.


13. Organizuoja rajono savivaldybės administracijos gaunamų spaudos leidinių tvarkymą ir užsakymą.



14. Organizuoja ir vykdo pašto vokų ir ženklų apskaitą, dirba su elektronine pašto vokų markiravimo mašina, nustatytu laiku pateikia ženklintuvo skaitiklių parodymus Šakių paštui.



15. Esant būtinybei pakviečia skyrių vedėjus, valstybės tarnautojus ir darbuotojus, dirbančius pagal darbo sutartis, pas merą, administracijos direktorių, jų pavaduotojus.



16. Dirba su Lietuvos savivaldybių asociacijos dokumentų valdymo sistema „Kontora“.



17. Kontroliuoja savivaldybės administracijoje gautų raštų bei kitų dokumentų įvykdymo laiką, informuoja struktūrinių padalinių  vedėjus apie laiku neįvykdytus dokumentus.



18. Vykdo kitus nenuolatinio pobūdžio su skyriaus funkcijomis susijusius pavedimus tam, kad būtų pasiekti rajono savivaldybės administracijos strateginiai tikslai.
III. ATSAKOMYBĖ IR ATSKAITOMYBĖ



19. Bendrojo skyriaus priimamojo sekretorius atsako už:


19.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;



19.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


19.3. žalą, padarytą dėl savo kaltės ar neatsargumo.

20. Bendrojo skyriaus priimamojo sekretorius tiesiogiai pavaldus skyriaus vedėjui.
_____________________________________
